 Tababaraha Xulka Kubada Cagta Gobolka Maroodi-jeex Maxamed Maxamuud Maxamed Diridhaba, oo u waramaya Wargeyska Ciyaaraha ee Geeska Afrika ayaa ugu horeyn yidhi Olole ayaa hadda lagu jiraa, Doorasho ayaa dhacaysa, gaar ahaan Doorashadii Madaxtooyada, oo Madaxweyne ayaa la dooran doonaa, Xukuumad cusubna wey dhalan doontaa, sidaas oo ay tahay anigu waxaan soo jeedin lahaa in marka ay Xukuumadda cusubi dhalato, waa in qaabka ay hadda ciyaaraheenu yihiin wax laga bedelo, oo horyaalo joogta ah iyo tartamo lagu xisaabtamo hala qabto, Guddidii Olomikada Qarankuna laaantood xidhiidhadu ma socdaan ee iyana dib ha loo soo celiyo, oo Xukuumadda dhalan doontaa ee la dooran doona, xil dheeraad ah ha iska saarto ciyaaraha, oo ha ku dadaasho sidii Xidhiidhada loogu sameeyn lahaa dhaqaale ay Horyaalada iyo Tartamada ku qaban lahaayeen. 